
                                                            Avizat Serviciul Juridic
                                                            Prin raport de avizare nr. _________ / ___________
		
Raport de specialitate
[bookmark: _Hlk129592079]privind darea în administrare, a imobilului teren în suprafață de 4234 mp, situat în Municipiul Drobeta Turnu Severin, str. Ilie Balaci, nr. 25, având NC 61616, către Direcția de Poliție Locală Drobeta Turnu Severin




            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind darea în administrare, a imobilului teren în suprafață de 4234 mp, situat în Municipiul Drobeta Turnu Severin, str. Ilie Balaci, nr. 25, având NC 61616 către Direcția de Poliție Locală Drobeta Turnu Severin.
1. Necesitatea și oportunitatea aprobării proiectului
	 Proiectul de hotărâre propus a fost elaborat în baza următoarelor considerente:
· [bookmark: _Hlk129080139][bookmark: _Hlk129080647]adresa nr. 6481/17.10.2023 emisă de către Direcția de Poliție Locală Drobeta Turnu Severin;
[bookmark: _Hlk129600313]- dispozițiile art. 867 din Legea nr. 287/2009 privind codul Civil conform cărora:”(1) Dreptul de administrare se constituie prin hotărâre a Guvernului, a consiliului judeţean sau, după caz, a consiliului local. (2) Autorităţile prevăzute la alin. (1) controlează modul de exercitare a dreptului de administrare.”;
· [bookmark: _Hlk129600338]dispozițiile art. 299 din OUG 57/2019 privind Codul administrativ, conform cărora: ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se constituie dreptul de administrare, cuprinde cel puţin următoarele elemente: a) datele de identificare a bunului care face obiectul dării în administrare şi valoarea de inventar a acestuia; b) destinaţia bunului care face obiectul dării în administrare; c) termenul de predare-primire a bunului.”;
· dispozițiile art. 4, alin. (1) din Legea nr. 155/2010 a poliției locale, conform cărora: ”Poliţia locală se organizează şi funcţionează, prin hotărâre a autorităţii deliberative a administraţiei publice locale, ca un compartiment funcţional în cadrul aparatului de specialitate al primarului/primarului general sau ca instituţie publică de interes local, cu personalitate juridică.”

Adoptarea proiectului este necesară și oportună din următoarele motive:
- darea în administrare a imobilului teren în suprafață de 4234 mp, situat în Municipiul Drobeta Turnu Severin, str. Ilie Balaci, nr. 25, înscris în CF Drobeta Turnu Severin 61616, având NC 61616, are drept scop depozitarea vehiculelor oprite, staționate sau parcate neregulamentar. În prezent amplasamentul folosit de Direcția de Poliție Locală Drobeta Turnu Severin este impropriu pentru această activitate.
2. Legalitatea
	Susținerea proiectului din punct de vedere legal este fundamentată pe dispozițiile art. 867-870 din Legea nr. 287/2009 privind Codul Civil, art. 84, art. 108, lit d, art. 129, alin. 1, alin. 2 lit. (c), alin. 6 lit. (a), art. 139 alin. 1, alin. 3 lit. (g), art. 196, alin. 1 lit. (a) și ale art. 298-300 din O.U.G. nr. 57/05.07.2019 privind Codul administrativ.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la darea în administrare a imobilului teren în suprafață de 4234 mp, situat în Municipiul Drobeta Turnu Severin, str. Ilie Balaci, nr. 25, având NC 61616, către Direcția de Poliție Locală Drobeta Turnu Severin.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.
Atașăm prezentului raport, în fotocopie:
- adresa nr. 6481/17.10.2023 emisă de către Direcția de Poliție Locală Drobeta Turnu Severin;
- Certificatul de Înregistrare Fiscală Seria A, nr. 0574059;
- Extrasul de Informare de Carte Funciară al bunului imobil..



          Director,                                                     Șef Serviciu Administrare Terenuri,      
       Radu Lăpădat                      					 Felix Nuhaiu        



 Șef Serviciu Cadastru, 						  Inspector,                                
     Adela Pârcioagă                                                                Valentin Zimța    

